# Līgums par atbalsta saņemšanu

**Nr.**

Datums skatāms laika zīmogā

**Latvijas Investīciju un attīstības aģentūra**, adrese: Pērses iela 2, Rīga, LV-1442, kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums” (turpmāk  Aģentūra), tās direktora Kaspara Rožkalna personā,no vienas puses, un

\_\_\_\_\_\_\_\_\_\_\_\_, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_, (turpmāk **–** Atbalsta saņēmējs), no otras puses, turpmāk abas kopā sauktas **–** Puses, noslēdz līgumu (turpmāk **–** Līgums) par turpmāk minēto.

# 1. Līguma mērķis

Līguma mērķis ir saskaņā ar 202\_.gada \_\_\_.\_\_\_\_\_\_\_\_\_\_\_\_\_ Aģentūras lēmumu vai atzinumu par nosacījumu izpildi Nr.\_\_\_\_\_\_\_\_\_ par Atbalsta saņēmēja atbalsta pieteikuma Nr. \_\_\_\_\_\_\_ (turpmāk – Pieteikums) apstiprināšanu (turpmāk – Lēmums) sniegt Atbalsta saņēmējam Latvijas Atveseļošanas un noturības mehānisma plāna 2. komponentes "Digitālā transformācija" 2.2. reformu un investīciju virziena "Uzņēmumu digitālā transformācija un inovācijas" 2.2.1.r. "Uzņēmējdarbības digitālās transformācijas pilna cikla atbalsta izveide ar reģionālo tvērumu" 2.2.1.2.i. investīcijas "Atbalsts procesu digitalizācijai komercdarbībā", kura tiek īstenota saskaņā ar starp Aģentūru un Ekonomikas ministriju 2023.gada 2.jūnijā noslēgto vienošanos par projekta īstenošanu (turpmāk – Vienošanās), paredzēto atbalstu.

# 2. Līguma priekšmets

* 1. Līguma ietvaros Aģentūra atbalstu sniedz granta veidā Atbalsta saņēmēja investīciju projekta ieguldījumiem šādu komercdarbības procesu uzlabošanā (turpmāk – atbalstāmās darbības):
		1. \_\_\_\_\_\_\_\_\_\_\_\_
		2. \_\_\_\_\_\_\_\_\_\_\_\_
	2. Līguma 2.1.punktā minētais atbalsts tiek sniegts saskaņā ar Eiropas Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014.gada 26.jūnijs, Nr. L 187/1) (turpmāk – Regula Nr.651/2014). Atbalsts tiek piešķirts ar Aģentūras Lēmumu un ir uzskatāms par komercdarbības atbalstu Atbalsta saņēmējam. Lēmuma pieņemšanas diena ir uzskatāma par komercdarbības atbalsta piešķiršanas brīdi.

# Vispārīgie nosacījumi atbalsta sniegšanai

* 1. Aģentūra atbalstu sniedz saskaņā ar Ministru kabineta 2023.gada 10.janvāra noteikumiem Nr.10 “Latvijas Atveseļošanas un noturības mehānisma plāna 2. komponentes “Digitālā transformācija” 2.2. reformu un investīciju virziena “Uzņēmumu digitālā transformācija un inovācijas” 2.2.1.r. “Uzņēmējdarbības digitālās transformācijas pilna cikla atbalsta izveide ar reģionālo tvērumu” 2.2.1.2.i. investīcijas “Atbalsts procesu digitalizācijai komercdarbībā” īstenošanas noteikumi” (turpmāk – MK noteikumi Nr. 10), Vienošanos, Aģentūras 2023.gada 20. jūnija iekšējiem noteikumiem Nr. 1.1-29.1/2023/13 „Kārtība, kādā Latvijas Investīciju un attīstības aģentūra veic gala labuma guvēju iesniegto pieteikumu vērtēšanu un sniedz atbalstu Latvijas Atveseļošanas un noturības mehānisma plāna 2. komponentes “Digitālā transformācija” 2.2. reformu un investīciju virziena “Uzņēmumu digitālā transformācija un inovācijas” 2.2.1.r. “Uzņēmējdarbības digitālās transformācijas pilna cikla atbalsta izveide ar reģionālo tvērumu” 2.2.1.2.i. investīcijas “Atbalsts procesu digitalizācijai komercdarbībā” ietvaros” (turpmāk – Iekšējie noteikumi), Līgumu un citiem saistošajiem normatīvajiem aktiem.
	2. Atbalstāmo darbību maksimālais īstenošanas periods ir līdz 12 vai 24 mēneši no dienas, kad Atbalsta saņēmējs ir noslēdzis Līgumu, bet ne ilgāk kā līdz 2026. gada 31. martam.
	3. Maksimālais piešķirtais atbalsta finansējums atbalstāmo darbību īstenošanai ir EUR \_\_\_\_\_\_\_\_\_\_\_(summa vārdiem).
	4. Maksimālā atbalsta finansējuma intensitāte MK noteikumu Nr. 10 18.2.1. apakšpunktā minēto atbalstāmo darbību īstenošanai ir \_\_\_ procenti no atbalstāmo darbību izmaksām un 18.2.2. apakšpunktā minēto atbalstāmo darbību īstenošanai ir \_\_\_ procenti no atbalstāmo darbību izmaksām, neskaitot pievienotās vērtības nodokli.
	5. Atbalsta saņēmējs var saņemt Līguma 2.1.punktā minēto atbalstu, ja ir izpildīti šādi nosacījumi:
		1. Atbalsta saņēmējs Līgumā paredzētajā kārtībā un termiņā ir iesniedzis Aģentūrā maksājuma pieprasījumu (turpmāk – MP) kopā ar izdevumus pamatojošo dokumentāciju, un Aģentūra ir apstiprinājusi tajā norādītās attiecināmās izmaksas (t.sk. samazinātā apmērā);
		2. Atbalsta saņēmējs ir veicis otrreizējo digitālā brieduma testu, kurā vērojams uzlabojums salīdzinot ar iepriekšējā testa rezultātu un iesniegts Eiropas Digitālās inovācijas centra atzinums, kas to apliecina;
		3. Atbalstāmās darbības nav uzsāktas pirms Pieteikuma iesniegšanas un pabeigtas pirms šī Līguma noslēgšanas;
		4. Atbalstāmās darbības ir īstenotas Līgumā norādītajā termiņā, kā arī to izmaksas atbilst MK noteikumos Nr.10 noteiktajiem izmaksu attiecināmības nosacījumiem un ar Lēmumu apstiprinātajam Atbalsta saņēmēja Pieteikumam;
		5. Atbalsta saņēmējs ir nodrošinājis atsevišķu ar atbalstāmo darbību īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
		6. Atbalsta saņēmējs izmaksas ir veicis bezskaidras naudas norēķinu veidā no sava konta Eiropas Savienības vai Eiropas Ekonomiskajā zonā reģistrētā kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, un tās ir tieši saistītas ar atbalstāmajām darbībām, atbilst pareizas finanšu vadības principiem, Līgumā un MK noteikumos Nr.10 noteiktajiem izmaksu ierobežojumiem, ir samērīgas un ekonomiski pamatotas.

# Pušu pienākumi un tiesības

* 1. Atbalsta saņēmējam ir pienākums:
		1. nodrošināt kvalitatīvu atbalstāmo darbību īstenošanu atbilstoši Pieteikumam, Līgumam, Iekšējiem noteikumiem, MK noteikumiem Nr.10 un citiem saistošajiem normatīvajiem aktiem;
		2. pakalpojuma sniedzēja izvēles procesā un pakalpojuma līguma darbības laikā ievērot publisko iepirkumu regulējošos normatīvos aktus, īstenojot atklātu, pārredzamu, nediskriminējošu un konkurenci neierobežojošu procedūru;
		3. 10 (desmit) darba dienu laikā no Līguma noslēgšanas dienas iesniegt iepirkuma plānu (attiecas, ja Atbalsta saņēmējs ir publisko iepirkumu subjekts vai iepirkuma summa ir 70 000 *euro* vai lielāka(bez PVN));
		4. informēt Aģentūru par jebkuriem apstākļiem (tai skaitā par izmaiņām Līguma 4.1.18., 4.1.21., 4,1.24. punktos minētajos nosacījumos), kas varētu ietekmēt atbalsta finansējuma izmaksu vai to attiecināmību, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv citi būtiski apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt atbalsta sniegšanu, tai skaitā, ja Atbalsta saņēmējs vairs neatbilst MK noteikumos Nr.10 un Iekšējos noteikumos noteiktajām prasībām, lai tas varētu pretendēt uz atbalsta saņemšanu;
		5. pēc Aģentūras pieprasījuma un tās noteiktajā termiņā Līguma 10.1.punktā noteiktajā kārtībā iesniegt visu nepieciešamo informāciju, kas attiecas uz atbalstāmo darbību īstenošanu un Līguma izpildes nodrošināšanu;
		6. nodrošināt atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā;
		7. veikt apmaksu par Līguma 2.1.punktā norādītajām īstenotajām atbalstāmajām darbībām, pirms Atbalsta saņēmējs ir iesniedzis Aģentūrā MP;
		8. nodrošināt līdzfinansējumu vismaz 25% apmērā no attiecināmajām izmaksām, kuras tiek atbalstītas ar Regulas Nr. 651/2014 14. pantu, izmantojot paša līdzekļus vai ārējo finansējumu, tai skaitā cita finansētāja izsniegtu kredītu vai finanšu līzingu. Par šo līdzfinansējumu nav saņemts nekāds publiskais atbalsts, tai skaitā *de minimis* atbalsts;
		9. 30 (trīsdesmit) dienu laikā pēc investīciju projekta īstenošanas, sagatavot un iesniegt Aģentūrā MP un tam papildus pievienojamos dokumentus šī Līguma 6.punktā noteiktajā kārtībā, veikt otrreizējo digitālā brieduma testu un iesniegt Eiropas Digitālās inovācijas centra atzinumu par Atbalsta saņēmēja digitālo un inovāciju briedumu un par veikto investīciju atbilstību digitālās attīstības ceļa kartei;
		10. nodrošināt Aģentūrai un Eiropas Savienības fondu uzraudzībā un vadībā iesaistītajām iestādēm saskaņā ar Vienošanos veikt uzraudzību un kontroli, nodrošinot Aģentūras un Eiropas Savienības fondu uzraudzībā un vadībā iesaistīto iestāžu prasību izpildi un brīvu piekļūšanu atbalstāmās darbības īstenošanas vietai, ar atbalsta saņemšanu saistītajiem dokumentiem un informācijai investīciju projekta īstenošanas laikā un pēc atbalstāmo darbību veikšanas;
		11. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību īstenošanu, kā arī citu Līgumā paredzētu pienākumu un darbību izpildi;
		12. visā ar Līgumu saistītajā dokumentācijā, tajā skaitā uz darījumus apliecinošajiem dokumentiem, norādīt Līguma numuru;
		13. ja Līguma 2.1.punktā minētais atbalsts tiek kumulēts ar citu valsts atbalstu, iesniegt visu informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu, piemēroto intensitāti un plānoto vai piešķirto atbalsta summu un atbalsta intensitāti;
		14. ja Atbalsta saņēmējs vienlaikus darbojas vienā vai vairākās neatbalstāmajās nozarēs vai veic neatbalstāmās darbības, kas noteiktas MK noteikumos Nr.10, nodrošināt šo nozaru darbību vai izmaksu nodalīšanu saskaņā ar Regulas Nr. 651/2014 1.panta 3.punktu;
		15. 10 (desmit) darba dienu laikā pēc attiecīgā Aģentūras pieprasījuma saņemšanas atmaksāt Aģentūrai summu, kuru nav pamatoti finansēt un kura radusies Atbalsta saņēmēja darbības vai bezdarbības dēļ, pārkāpjot Līguma, Latvijas Republikas vai Eiropas Savienības tiesību aktu prasības, (turpmāk – Nepamatoti izmaksātā vai neatļauti izmantotā summa) vai vienoties ar Aģentūru par Nepamatoti izmaksātās vai neatļauti izmantotās summas atmaksas grafiku;
		16. atbalstāmo darbību īstenošanas laikā un trīs gadus pēc šo darbību īstenošanas iesniegt Centrālajā statistikas pārvaldē pārskatus par inovāciju izmaksām Centrālās statistikas pārvaldes noteiktajos termiņos un formā;
		17. nodrošināt, ka attiecināmās izmaksas ir sākotnējie ieguldījumi saskaņā ar Regulas Nr. 651/2014 2. panta 49. punkta "a" apakšpunktu;
		18. nodrošināt, ka sākotnējie ieguldījumi paliek Latvijas Republikā kopējas statistiski teritoriālo vienību klasifikācijas attiecīgajā 3. līmeņa reģionā, kurā tiek īstenots atbalstāmais projekts vismaz 5 (piecus) gadus lielajiem komersantiem vai 3 (trīs) gadus maziem, sīkiem (mikro) vai vidējiem komersantiem, atbilstoši Regulas Nr. 651/2014 14. panta 5. punktam;
		19. nodrošināt, ka iegādātie aktīvi ir jauni, izņemot gadījumu, ja aktīvus iegādājas sīkais (mikro), mazais vai vidējais komersants, atbilstoši Regulas Nr. 651/2014 14. panta 6. punktā minētajiem nosacījumiem, ievērojot ierobežojumus, kas noteikti Regulas Nr. 651/2014 14. panta 6. punkta otrajā daļā;
		20. nodrošināt, ka aktīvi, kas saistīti ar modernizācijas procesu, atbilst Regulas Nr. 651/2014 14. panta 7. punktā noteiktajām prasībām;
		21. nodrošināt, ka nemateriālie aktīvi atbilst Regulas Nr. 651/2014 14. panta 8. punktā minētajiem nosacījumiem, ievērojot ierobežojumu lielajiem komersantiem, kas noteikts Regulas Nr. 651/2014 14. panta 8. punkta otrajā daļā;
		22. pēc investīciju projekta īstenošanas veiktos ieguldījumus iekļaut finanšu pārskatos ilgtermiņa ieguldījumu sadaļā;
		23. Līguma darbības laikā atbilstoši Līguma 10.1.punktā noteiktajai kārtībai paziņot Aģentūrai izmaiņas Atbalsta saņēmēja pamatdatos 3 (trīs) darba dienu laikā pēc to maiņas;
		24. neveikt pārcelšanos uz citu uzņēmējdarbības vietu divus gadus pēc tam, kad ir pabeigts sākotnējais ieguldījums, kuram piešķirts atbalsts, atbilstoši Regulas Nr. 651/2014 14. panta 16. punktam;
		25. Projekta īstenošanas laikā ievērot principu "nenodarīt būtisku kaitējumu" saskaņā ar Eiropas Parlamenta un Padomes 2021. gada 12. februāra Regulas ES Nr. 2021/241, ar ko izveido Atveseļošanas un noturības mehānismu (turpmāk – Komisijas regula Nr. 2021/241), 2. panta 6. punktu un 5. panta 2. punktu;
		26. ievērot korupcijas, krāpšanas un interešu konflikta novēršanas principus saskaņā ar Eiropas Parlamenta un Padomes Regulas (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (turpmāk – Regula Nr. 2018/1046) 61.pantu;
		27. nodrošināt informācijas un publicitātes pasākumus saskaņā ar Komisijas regulas Nr. 2021/241 34. pantu un Eiropas Komisijas un Latvijas Republikas Atveseļošanas fonda finansēšanas nolīguma 10. pantu;
		28. reizi gadā pēc MP apmaksas Aģentūras informācijas sistēmā "Valsts platforma biznesa attīstībai" [www.business.gov.lv](http://www.business.gov.lv) (turpmāk – Sistēma) iesniegt apliecinājumu, ka tiek ievēroti šī Līguma nosacījumi.
	2. Atbalsta saņēmējam ir tiesības:
		1. lūgt Aģentūru sniegt informāciju par piešķirtā atbalsta apmēru;
		2. atbalstu, kas atbalsta programmas ietvaros piešķirts saskaņā ar Regulas Nr. 651/2014 14. un 18. pantu, apvienot ar citas atbalsta programmas vai *ad hoc* atbalsta projekta ietvaros piešķirto finansējumu, tai skaitā par tām pašām attiecināmajām izmaksām, un ar *de minimis* atbalstu, ievērojot nosacījumu, ka atbilstoši MK noteikumiem Nr. 10 piešķirtais finansējums kopā ar citas atbalsta programmas vai *ad hoc* atbalsta projekta ietvaros piešķirto finansējumu nepārsniedz maksimāli pieļaujamo reģionālā atbalsta un konsultāciju atbalsta intensitāti;
		3. iesniegt priekšlikumus Līguma grozījumu izdarīšanai;
		4. veikt atkārtotu digitālā brieduma testu, ja otrreizējais digitālā brieduma tests norāda, ka kopējā digitalizācijas līmenī nav uzlabojumu.
	3. Aģentūrai ir pienākums:
		1. veikt Līguma īstenošanas uzraudzību, kontroli un izvērtēt tās atbilstību Līguma un normatīvo aktu prasībām;
		2. izvērtēt Atbalsta saņēmēja iesniegtos dokumentus Līgumā noteiktajā kārtībā;
		3. sniegt konsultācijas Atbalsta saņēmējam par ar Līguma izpildi saistītiem jautājumiem;
		4. nodrošināt principa "nenodarīt būtisku kaitējumu" piemērošanu saskaņā ar Komisijas regulas Nr. [2021/241](http://eur-lex.europa.eu/eli/reg/2021/241/oj/?locale=LV) 2. panta 6. punktu un 5. panta 2. punktu;
		5. reizi gadā pēc MP apmaksas Sistēmā un publiskajās datu bāzēs, kā arī citos publiskajos informācijas avotos uzraudzīt Līguma nosacījumu ievērošanu (pārbaudīt Atbalsta saņēmēja sniegtos gada pārskatus, adreses izmaiņas u.c.).
	4. Aģentūrai ir tiesības:
		1. nepieciešamības gadījumā piesaistīt ekspertu vai nodot ar Līguma izpildi saistīto dokumentāciju kompetentām valsts institūcijām, lai pārbaudītu, vai MP norādītās izmaksas ir saistītas ar atbalstāmās darbības īstenošanu, ir samērīgas un ekonomiski pamatotas;
		2. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam sniegt skaidrojumu par pretrunas rašanās iemesliem, kā arī ja iespējams novērst konstatēto pretrunu Aģentūras noteiktajā termiņā;
		3. veikt pārbaudes investīciju projekta ieviešanas vietā (t.sk. pēc atbalstāmo darbību pabeigšanas), par to informējot Atbalsta saņēmēju 3 (trīs) darba dienas pirms plānotās pārbaudes veikšanas, vai pieprasīt foto, video fiksāciju, lai pārliecinātos, ka Atbalsta saņēmējs ievēro Līguma un saistošo normatīvo aktu prasības;
		4. izlases veidā veikt pārbaudes un nodrošināt korupcijas, krāpšanas, interešu konflikta novēršanas principu ievērošanu saskaņā ar Regulas Nr. 2018/1046 61. pantu, dubultfinansējuma riska novēršanas un sasniegto mērķu pamatojošās dokumentācijas pārbaudes, t.sk. datu ticamības pārbaudes;
		5. pieprasīt Līguma 4.3.1.punkta izpildei nepieciešamo informāciju no Atbalsta saņēmēja, nosakot tās iesniegšanas termiņu;
		6. izvērtēt publiski izskanējušu informāciju vai no trešajām personām saņemto informāciju par iespējamo pārkāpumu un veikt pārbaudes;
		7. konstatējot pārkāpumu veikt korektīvās darbības, tostarp apturēt maksājumu vai atgūt no Atbalsta saņēmēja Nepamatoti izmaksāto vai neatļauti izmantoto summu, tajā skaitā iesniegt kreditora prasījumu Atbalsta saņēmēja maksātnespējas pasludināšanas vai likvidācijas gadījumā.

# Iepirkuma plāna pārbaude

* 1. Ja Atbalsta saņēmējs ir publisko iepirkumu subjekts vai iepirkuma summa ir 70 000 *euro* vai lielāka (bez PVN), tas 10 (desmit) darba dienu laikā no Līguma noslēgšanas dienas iesniedz Aģentūrai iepirkuma plānu. Iepirkuma plānu šī Līguma 10.4 apakšpunktā norādītā kontaktpersona iesniedz elektroniski Sistēmā.
	2. Pēc iepirkuma plāna saņemšanas Aģentūra 10 (desmit) darba dienu laikā veic Atbalsta saņēmēja iepirkuma plāna pārbaudi atbilstoši normatīvajos aktos noteiktajai kārtībai.
	3. Ja Aģentūra konstatē, ka iepirkuma plāns neatbilst iepirkumu regulējošo normatīvo aktu prasībām vai apstiprinātajam Pieteikumam, Aģentūra Līguma 10.1.punktā noteiktajā kārtībā pieprasa Atbalsta saņēmēju precizēt iepirkuma plānu 5 (piecu) darba dienu laikā.
	4. Ja iepirkuma plāns atbilst normatīvajos aktos noteiktajām prasībām, Aģentūra Līguma 10.1.punktā noteiktajā kārtībā informē Atbalsta saņēmēju par iepirkuma plāna apstiprināšanu.
	5. Ja precizētais iepirkuma plāns neatbilst iepirkumu regulējošo normatīvo aktu prasībām vai apstiprinātajam Pieteikumam, Aģentūra Līguma 10.1.punktā noteiktajā kārtībā informē Atbalsta saņēmējam par iepirkuma plāna nesaskaņošanu.
	6. Ja Atbalsta saņēmējs nav iesniedzis iepirkuma plānu, Aģentūra Līguma 10.1. punktā noteiktajā kārtībā sazinās ar Atbalsta saņēmēju un lūdz iesniegt iepirkuma plānu.

# 6. Maksājuma pieprasījuma iesniegšanas un atbalsta sniegšanas kārtība

* 1. Atbalsta saņēmējs 30 (trīsdesmit) dienu laikā pēc investīciju projekta atbalstāmo darbību īstenošanas iesniedz Sistēmā MP un papildus iesniedzamos dokumentus:
		1. otrreizējo digitālā brieduma testu;
		2. Eiropas Digitālās inovācijas centra sniegto atzinumu;
		3. iepirkuma dokumentāciju, t.sk. tirgus izpēti, uzrādot kandidātus un izvēlēto pakalpojuma sniedzēju;
		4. līgumu ar pakalpojuma sniedzēju (t.sk. līguma grozījumus, ja tādi bijuši);
		5. apliecinājumu Sistēmā par to, ka pakalpojuma sniedzēja izvēlē ir ievērotas Ministru kabineta 2017.gada 28.februāra noteikumu Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem” (turpmāk – MK noteikumi Nr.104) prasības;
		6. apliecinājumu, ka starp Atbalsta saņēmēju un pakalpojuma sniedzēju nepastāv interešu konflikts (MK noteikumu Nr. 104 1. pielikums);
		7. pakalpojuma sniedzēja izsniegtu rēķinu Atbalsta saņēmējam, kurā norādīts pakalpojuma līguma numurs un Līguma numurs, kas noslēgts ar Aģentūru;
		8. pakalpojuma sniedzēja izsniegtā rēķina apmaksu apliecinošus dokumentus (maksājuma uzdevums vai bankas konta izdruka);
		9. pieņemšanas-nodošanas aktu, kurā norādīts Līguma numurs, kas noslēgts ar Aģentūru;
		10. nodevumu vai saturisko atskaiti par paveikto darbu (t.sk. apraksts, attēli, video vai tml.);
		11. grāmatvedības konta/subkonta apgrozījuma pārskatu par maksājuma pieprasījumā iekļautajām atbalstāmo darbību izmaksām īstenošanas periodā, kurā var identificēt darījuma partnerus, datumu, pamatojuma dokumentu un summu;
		12. līzinga līgumu (ja tāds ir un attiecas).
	2. Aģentūra 30 (trīsdesmit) dienu laikā pēc MP saņemšanas veic MP un tam pievienoto dokumentu izvērtēšanu, pārbauda to atbilstību Pieteikumam, Līgumam, MK noteikumiem Nr.10, Vienošanās nosacījumiem, Iekšējiem noteikumiem un citiem saistošajiem normatīvajiem aktiem.
	3. Ja no iesniegtajiem dokumentiem nav iespējams pārliecināties par Atbalsta saņēmēja uzņemto saistību izpildi saskaņā ar Līgumu, Aģentūra Līguma 10.1.punktā noteiktajā kārtībā pieprasa Atbalsta saņēmējam skaidrot MP iekļauto informāciju, labot MP vai iesniegt papildu informāciju, nosakot termiņu tās iesniegšanai. Aģentūra 15 (piecpadsmit) darba dienu laikā izvērtē Atbalsta saņēmēja iesniegto papildu informāciju.
	4. Ja Atbalsta saņēmējs veic MP precizējumus vai labojumus pēc savas iniciatīvas, MP izvērtēšanas termiņš tiek pagarināts par 10 (desmit) darba dienām pēc informācijas saņemšanas.
	5. Ja MP un tam pievienotie dokumenti atbilst Iekšējos noteikumos noteiktajiem MP apmaksas kritērijiem, Pieteikumam un Līgumā, MK noteikumos Nr.10, Vienošanās un citos saistošajos normatīvajos aktos izvirzītajām prasībām, Aģentūra Līguma 10.1.punktā noteiktajā kārtībā informē Atbalsta saņēmēju par MP apstiprināšanu vai MP apstiprināšanu ar samazinājumu un apmaksā MP uz Līguma 15.punktā norādīto bankas kontu.
	6. Ja MP neatbilst Iekšējos noteikumos noteiktajiem MP apmaksas kritērijiem, Pieteikumam un Līgumā, MK noteikumos Nr.10, Vienošanās un citos saistošajos normatīvajos aktos izvirzītajām prasībām, Aģentūra Līguma 10.1.punktā noteiktajā kārtībā informē Atbalsta saņēmēju par MP noraidīšanu.
	7. Ja Aģentūra pieņem lēmumu par MP noraidīšanu, tad MP netiek apmaksāts.
	8. Ja pret Atbalsta saņēmēja vai pakalpojuma sniedzēja atbildīgajām personām saistībā ar Līguma vai pakalpojuma izpildi tiesībaizsardzības iestādes ir uzsākušas resorisko pārbaudi vai kriminālprocesu, Aģentūra atliek atbalsta izmaksu, līdz tiek pieņemts lēmums attiecīgi par resoriskās pārbaudes vai kriminālprocesa izbeigšanu, bet ne ilgāk kā līdz 2026.gada 31.martam. Ja resoriskā pārbaude netiek izbeigta vai lēmums par kriminālprocesa izbeigšanu nav pieņemts un stājies spēkā līdz 2026.gada 31.martam vai ir stājies spēkā notiesājošs spriedums saistībā ar pakalpojuma izpildi, Aģentūra noraida MP.

# Nepamatoti izmaksāto vai neatļauti izmantoto summu atgūšana

* 1. Ja tiek pārkāptas MK noteikumos Nr. 10 noteiktās komercdarbības atbalsta kontroles normas, tostarp nosacījumi, kas izriet no Regulas Nr. 651/2014,Atbalsta saņēmējam ir pienākums atmaksāt Aģentūrai investīciju projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	2. Aģentūra veic korektīvās darbības piemērojot finanšu korekciju 100% apmērā, ja konstatē nopietnus pārkāpumus (interešu konflikts, korupcija, krāpšana), dubulto finansējumu un citus trūkumus (iepirkumu normu pārkāpumus, līguma nosacījuma pārkāpumus, konkurences normu pārkāpumus u.c. normatīvo aktu pārkāpumus).
	3. Aģentūra aptur atbalsta izmaksu, ja rodas pamatotas aizdomas par krāpšanu vai korupciju līdz šo apstākļu un to izraisīto seku pilnīgai izvērtēšanai vai novēršanai, bet ne ilgāk kā līdz 2026.gada 31.martam.
	4. Ja Aģentūra Līguma izpildes ietvaros ir konstatējusi Nepamatoti izmaksātu vai neatļauti izmantotu summu, tā pieņem lēmumu par Nepamatoti izmaksātās vai neatļauti izmantotās summas atgūšanu no Atbalsta saņēmēja un 3 (trīs) darba dienu laikā to kopā ar pieprasījumu atmaksāt summu nosūta Atbalsta saņēmējam.
	5. Nepamatoti izmaksāto vai neatļauti izmantoto summu atgūst tiesvedības ceļā normatīvajos aktos noteiktajā kārtībā, ja Atbalsta saņēmējs 10 (desmit) darba dienu laikā pēc attiecīga Aģentūras pieprasījuma saņemšanas neatmaksā Aģentūrai minēto summu vai nav rakstiski vienojies ar Aģentūru par Nepamatoti izmaksātās vai neatļauti izmantotās summas atmaksas grafiku.

# Līguma grozījumi

* 1. Grozījumus Līgumā, tai skaitā Pieteikumā, veic Pusēm savstarpēji vienojoties, izņemot Līguma 8.2., 8.4. un 8.7.punktā minētajos gadījumos.
	2. Aģentūra Iekšējos noteikumus, Sistēmas lietošanas noteikumus un MP formu ir tiesīga grozīt bez saskaņošanas ar Atbalsta saņēmēju. Aktuālā Iekšējo noteikumu, Sistēmas lietošanas noteikumu redakcija un MP forma ir pieejama Sistēmā.
	3. Līguma grozījumi noformējami rakstiski un stājas spēkā, kad Atbalsta saņēmējs un Aģentūra tos ir parakstījuši, izņemot Līguma 8.2., 8.4. un 8.7.punktā minētajos gadījumos. Visi grozījumi tiek pievienoti Līgumam un kļūst par Līguma neatņemamu sastāvdaļu.
	4. Līguma grozījumi, kas neuzliek Atbalsta saņēmējam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
	5. Ja grozījumi Līgumā veicami, jo spēkā stājušies MK noteikumu Nr.10 grozījumi, kā rezultātā tiek ietekmēta Līgumu izpilde, Aģentūra Līguma grozījumus veic vienpusējā kārtā un tie stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam. Aktuālā Līguma redakcija ir pieejama Sistēmā un Aģentūras tīmekļvietnē [www.liaa.gov.lv](http://www.liaa.gov.lv/).
	6. Jebkuras izmaiņas Pieteikumā pēc Lēmuma pieņemšanas ir pieļaujamas tikai ar iepriekšēju Aģentūras rakstveida saskaņojumu.
	7. Rakstisks paziņojums par izmaiņām pamatdatos (kontaktinformācija, tai skaitā kontaktpersonas maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.

# Dokumentu glabāšana

* 1. Atbalsta saņēmējs glabā ar Līguma izpildi saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu vismaz 10 (desmit) gadus, skaitot no Lēmuma pieņemšanas dienas.
	2. Puses visu informāciju, kas saistīta ar atbalsta piešķiršanu, glabā saskaņā ar Regulas Nr.651/2014 12.pantu.

# Informācijas apmaiņa

* 1. Jebkura Pusēm saistošas informācijas apmaiņa saistībā ar Līgumu ir veicama Sistēmā, e-adresē vai uz šādām adresēm:
		1. Aģentūras e-pasta adrese – digi@liaa.gov.lv, pasts@liaa.gov.lv;
		2. Atbalsta saņēmēja e-pasta adrese – \_\_\_\_\_\_\_\_\_\_\_\_\_\_\_\_\_.
	2. Steidzamos gadījumos informāciju var nodot telefoniski ar nosacījumu, ka ne vēlāk kā 3 (trīs) darba dienu laikā attiecīgais dokuments tiek nosūtīts Līguma 10.1.punktā noteiktajā kārtībā. Informācija, kas nav nosūtīta Līguma 10.1.punktā noteiktajā kārtībā, nav saistoša otrai Pusei.
	3. Paziņojumi, kas nosūtīti no Līguma 10.1.1. un 10.1.2.punktā minētajām elektroniskajām adresēm ir saistoši Pusēm bez paraksta, izņemot, ja Līgumā paredzēts pretējais.
	4. Atbalsta saņēmēja kontaktpersona ir \_\_\_\_\_\_\_\_\_\_\_\_\_\_\_\_\_\_\_\_, tel.nr. \_\_\_\_\_\_\_\_\_\_\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras pienākums ir nodrošināt savstarpējo komunikāciju, informācijas ievadīšanu un dokumentu iesniegšanu Sistēmā, kā arī informācijas apmaiņas procesu starp Pusēm. Kontaktpersona autentificējas Sistēmā, izmantojot Latvija.lv autorizāciju.

# Līguma darbības termiņš un Līguma izbeigšana

* 1. Līgums stājas spēkā pēc tā parakstīšanas un ir spēkā līdz Līgumā noteikto saistību pilnīgai izpildei.
	2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:
		1. Atbalsta saņēmējs kļuvis par neatbilstošu kritērijiem, kas noteikti normatīvajos aktos par Atveseļošanas fonda plāna īstenošanu vai Iekšējos noteikumos;
		2. Atbalsta saņēmējs nepilda Līguma noteikumus, tajā skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē vai var ietekmēt normatīvajos aktos noteiktā investīciju virziena mērķa, tā uzraudzības radītāju vai kopējo rādītāju sasniegšanu;
		3. Atbalsta saņēmējs apzināti ir sniedzis Aģentūrai vai Atveseļošanas fonda plāna īstenošanā iesaistītajām iestādēm nepatiesu informāciju;
		4. Atbalsta saņēmēja Pieteikumā ietvertie apliecinājumi ir kļuvuši nepatiesi;
		5. Aģentūrai nav pieejams Līguma 3.3.punktā noteiktais finansējums vai Vienošanās ir izbeigta;
		6. normatīvajos aktos paredzētajos gadījumos.
	3. Atbalsta saņēmējs ir tiesīgs vienpusēji izbeigt Līgumu par to nekavējoties rakstiski informējot Aģentūru un atmaksājot saņemto atbalsta finansējumu. Līgums uzskatāms par izbeigtu tad, kad Aģentūrai tiek pilnā apmērā atmaksāts Līguma ietvaros saņemtais atbalsta finansējums.
	4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms attiecībā uz informāciju, kas nodota telefoniski.

# Pušu atbildība

* 1. Par Līguma noteikumu daļēju vai pilnīgu neizpildi Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
	2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
	3. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveic to atlīdzināšanu, kā arī nepalielina atbalsta apjomu un neveic kompensācijas samaksu.

# Piemērojamās tiesības un strīdu izšķiršana

* 1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
	2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
	3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.

# Noslēguma noteikumi

* 1. Līgums ir sastādīts uz 11 (vienpadsmit) lapām latviešu valodā.
	2. Līgums tiek parakstīts elektroniski ar drošu elektronisko parakstu. Atbalsta saņēmējam elektroniski parakstīts Līgums jānosūta Aģentūrai tās noteiktajā termiņā. Ja Līgums nav atsūtīts noteiktajā termiņā, tas uzskatāms par spēkā neesošu.

# Pušu rekvizīti un paraksti

|  |  |
| --- | --- |
| Aģentūra**Latvijas Investīciju un attīstības aģentūra**Pērses iela 2, Rīga, LV-1442PVN LV 90001739473 VK Rīgas norēķinu centrsValsts kase TRELLV22KontsTālr.: +371 67039400**Aģentūras vārdā:**Direktors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_K. Rožkalns | **Atbalsta saņēmējs****Atbalsta saņēmējs**Adrese Kredītiestādes nosaukumsSwift kodsKonta nr.Tālr.: +371 **Atbalsta saņēmēja vārdā:**Amats\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V.Uzvārds |

ŠIS DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU